202. HATÁROZAT
(2005. március 17.)
az 1408/71/EGK és az 574/72/EGK tanácsi rendelet alkalmazásához szükséges formanyomtatványokról (E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 és E 127)
(EGT-vonatkozású és az EU-Svájc-megállapodás számára jelentőséggel bíró szöveg)
(2006/203/EK)
A MIGRÁNS MUNKAVÁLLALÓK SZOCIÁLIS BIZTONSÁGÁVAL FOGLALKOZÓ IGAZGATÁSI BIZOTTSÁG,
tekintettel a szociális biztonsági rendszereknek a Közösségen belül mozgó munkavállalókra, egyéni vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet 81. cikkének a) pontjára, melynek értelmében az igazgatási bizottság feladata minden olyan igazgatási kérdés kezelése,amely az 1408/71/EGK rendeletből és a későbbi rendeletekből ered,
tekintettel az 1408/7/EGK rendelet végrehajtására vonatkozó szabályok megállapításáról szóló 574/72/EGK rendelet 2. cikkének (1) bekezdésére,melynek értelmében az igazgatási bizottság feladata a rendeletek alkalmazásához szükséges okmányok mintáinak kidolgozása,
tekintettel az 1408/71/EGK és az 574/72/EGK tanácsi rendelet alkalmazásához szükséges formanyomtatvány-mintákról (E 001, E 103-E 127) szóló, 1993. október 7-i 153. határozatra (1),
tekintettel az 1408/71/EGK és az 574/72/EGK tanácsi rendelet alkalmazásához szükséges formanyomtatvány-mintákról (E 101 és E 102) szóló, 1996. november 27-i 164. határozatra (2),
tekintettel az E 106 és az E 109 jelű formanyomtatvány módosításáról szóló, 1997. október 2-i 166. határozatra (3),
tekintettel az E 121 és az E 127 jelű formanyomtatvány módosításáról és az E 122 jelű formanyomtatvány megszüntetéséről szóló, 1998. június 11-i 168. határozatra (4),
tekintettel az 1408/71/EGK és az 574/72/EGK tanácsi rendelet alkalmazásához szükséges formanyomtatvány-mintákról (E 111, E 111 B, E 113-E 118 és E 125-E 127) szóló, 2000. április 18-i 179. határozatra (5),
tekintettel az 1993. október 7-i 153. határozat módosításáról (E 108 jelű formanyomtatvány) szóló,2002. június 27-i 185. határozatra (6),
tekintettel az 1408/71/EGK és az 574/72/EGK tanácsi rendelet alkalmazásához szükséges formanyomtatvány-mintákról (E 101) szóló, 2002. június 27-i 186. határozatra (7),
mivel:
(1)
Az Európai Unió 2004. május 1-jei bővítése megköveteli az E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 és az E 127 jelű formanyomtatvány módosítását.
(2)
Az 1993. március 17-i jegyzőkönyv VI. mellékletével kiegészített, az Európai Gazdasági Térségről szóló, 1992. május 2-i megállapodás (EGT-megállapodás) végrehajtja az 1408/71/EGK és az 574/72/EGK rendeletet az Európai Gazdasági Térségben.
(3)
Az Európai Közösség és tagállamai, valamint a Svájci Államszövetség megállapodást kötött a személyek szabad mozgásáról (Svájc-megállapodás), amely 2002. június 1-jén lépett hatályba. A megállapodás II. melléklete hivatkozik az 1408/71/EGK és az 574/72/EGK rendeletre.
(4)
Gyakorlati okokból az Európai Unióban, illetve az EGT-megállapodás és a Svájc-megállapodás keretében használt formanyomtatványoknak egyformáknak kell lenniük,
A KÖVETKEZŐKÉPPEN HATÁROZOTT:
1.
A 186. határozatban foglalt E 101 jelű formanyomtatvány helyébe a mellékelt minta lép.
2.
A 164. határozatban foglalt E 102 jelű formanyomtatvány helyébe a mellékelt minta lép.
3.
A 153. határozatban foglalt E 105 jelű formanyomtatvány hatályát veszti.
A 153. határozatban foglalt E 001, E 103, E 104, E 107, E 112, E 120, E 123 és E 124 jelű formanyomtatvány helyébe a mellékelt minták lépnek.
4.
A 166. határozatban foglalt E 106 és E 109 jelű formanyomtatvány helyébe a mellékelt minták lépnek.
5.
A 185. határozatban foglalt E 108 jelű formanyomtatvány helyébe a mellékelt minta lép.
6.
A 179. határozatban foglalt E 115, E 116, E 117, E 118, E 125, E 126 és E 127 jelű formanyomtatvány helyébe a mellékelt minták lépnek.
7.
A 168. határozatban foglalt E 121 jelű formanyomtatvány helyébe a mellékelt minta lép.
8.
Azon állam betűjelét, amelyhez a formanyomtatványt kitöltő intézmény tartozik, a következők szerint kell feltüntetni:
„BE = Belgium; CZ = Cseh Köztársaság; DK = Dánia; DE = Németország; EE = Észtország; GR = Görögország; ES = Spanyolország; FR = Franciaország; IE = Írország; IT = Olaszország; CY = Ciprus; LV = Lettország; LT = Litvánia; LU = Luxemburg; HU = Magyarország; MT = Málta; NL = Hollandia; AT = Ausztria; PL = Lengyelország; PT = Portugália; SI = Szlovénia; SK = Szlovákia; FI = Finnország; SE = Svédország; UK = Egyesült Királyság; IS = Izland; LI = Liechtenstein; NO = Norvégia; CH = Svájc.”
9.
A tagállamok illetékes hatóságai a formanyomtatványokat a mellékelt mintáknak megfelelően az érdekelt felek rendelkezésére bocsátják. A formanyomtatványoknak elérhetőknek kell lenniük a Közösség hivatalos nyelvein, mégpedig olyan formában, hogy a különböző változatok tökéletesen fedjék egymást, ezzel téve lehetővé, hogy valamennyi címzett saját nyelvén vehesse kézhez a formanyomtatványt.
10.
A 153., 164., 166., 168., 179., 185. és 186. határozat helyébe lépő ezen határozatot az Európai Unió Hivatalos Lapjában kell közzétenni. Ezt a határozatot a közzétételét követő hónap első napjától kell alkalmazni.